पञ्चायतकालको मध्यखण्डमा खड्गजीत बराल प्रहरी प्रमुख हुँदा उनले गृहसचिवसम्म मात्र होइन, तत्कालीन दरबारिया सचिवलाई समेत आफूमातहतको कर्मचारीको व्यवहार गर्दथे भनेर डा. डिल्ली ओलीद्वारा प्रकाशित एक लेखमा लेखिएको छ ; त्यसबेला एकजना दरबारिया पञ्च जो पटकपटक मन्त्री पनि भए, खड्गजित बरालको पुलिसले उनको टाउकोमा रक्ताम्मे हुनेगरी लठ्ठीले बजार्दा उक्त पुलिसलाई सिराहाबाट सरुवा गर्ने कसैको ताकत भएन । तत्कालीन मन्त्रीहरू पनि आइजीपी बरालको व्यक्तित्व र व्यवहारबाट तर्सन्थे भनेर डा. ओलीका लेखमा प्रकाशित छ । 